கேள்வி: பசுபதேசுவரர் குடைவரைக் கோயில் பற்றி நீங்கள் என்ன அறிந்துள்ளீர்கள்?
பதில்: File:திருமலாபுரம் பாண்டியர் குடைவரை.jpg பசுபதேசுவரர் குடைவரைக் கோயில், திருமலாபுரம் பாசுபதேசுவரர் கோயில், திருமலைக்கோயில் என அழைக்கப்படுவது தமிழ்நாடு, தென்காசி மாவட்டம், சங்கரன் கோவில் - சேர்ந்தமரம் சாலையில், திருமலாபுரம் என்னும் சிற்றூரில், சர்வேசுவரன் மலை என்ற மலையில் அமைந்துள்ள ஒரு குடைவரைக் கோயிலாகும். இக்குடவரை ஏழாம் நூற்றாண்டில் பாண்டியர்களால் அமைக்கபட்டது. இக்கோயிலின் தலமரமாக பனை மரம் உள்ளது. குடவரைக் கோயில் அமைந்துள்ள இம்மலையானது தற்காலத்தில் சர்வேசுவரன் மலை என்று அழைக்கப்படுகிறது. இந்த மலையானது கிழக்கு மேற்காக தொடராக நீண்டு அமைந்துள்ளது. இந்த மலையின் அடியில் குடவரைக் கோயிலும், மலையின் மேலே கிறித்துவ தேவாலயம் அமைந்துள்ளது. இம்மலையின் தெற்கு வடக்கு என இரு குடவரைக் கோயில்கள் உள்ளன. தெற்கு பகுதியில் உள்ள கோயில் சிற்பப் பணிகள் முழுமையடையாமல், எந்த தெய்வச் சிலையும் இன்றி வெறுமையாக உள்ளது. அது முருகனுக்காக குடையப்பட்டது எனப்படுகிறது.